Olimpiai Stadion (München)

A Müncheni Olimpiai Stadiont az 1972-es nyári olimpiai játékokra építették, a bajor főváros keleti részén elterülő Olimpiai Park központjában. A stadionban az olimpia alatt az atlétika versenyszámai, illetve a labdarúgás mérkőzései zajlottak. A 80 000 nézőt fogadni képes stadion ezután 30 évig a Bayern München és az 1860 München közös otthona volt. Ma is a világ egyik legjobb stadionja, színvonalát az UEFA öt csillaggal ismerte el. Számos kupadöntőnek, nemzetközi mérkőzésnek és kulturális eseménynek adott már otthont. Története Miután 1966-ban München elnyerte a nyári olimpiai játékok rendezésének jogát a város helyet keresett egy stadion számára, amely méltó reprezentatív otthona lehet a játékok ünnepségei és az atlétika számára. A választás a 3 km²-es Oberwisenfeld nevű kertes, ligetes területre esett, amely München keleti külvárosában fekszik. A játékok mottójához (Olimpia a Zöldben) hasonlóan a stadiont építészei is nyitottságot és demokráciát sugalló építményt szerettek volna létrehozni. Frei Otto úgy gondolta, hogy a létesítménynek a tájba kell illeszkednie, ezért egy hagyományos stadionépítési technikát alkalmazott. A földbe mélyedést ástak, a kitermelt anyagból pedig arénát képeztek a mélyebben fekvő terület körül. A stadion déli lelátóját napfénytetővel védték a napsugarak ellen, a pálya talajába pedig Németországban elsőként fűtőcsöveket építettek be, hogy zord időjárás esetén is játszani lehessen. Az olimpia záróünnepsége után a stadiont a város focicsapatainak mérkőzéseire, néha a nemzeti válogatott fellépéseire, továbbá könnyűatlétikai versenyek lebonyolítására használták. Számos popkoncert is itt zajlott. 1973. augusztus 15-én az 1860 München és az FC Augsburg összecsapását 90 000 szurkoló látta, a mai napig ez a nézőcsúcs. A 70-esévek végén biztonsági okokból a férőhelyek számát 77 000 főre csökkentették, majd az 1988-as Európa-bajnokságra biztonsági okokból további 5000 hellyel építették le a kapacitást. Az 1989-ben a Hillsborough-tragédia következtében az UEFA új biztonsági szabályokat hozott, így már csak 69 000 férőhely maradt. A Bayern München csapatának szervezői ténylegesen csak 63 000-es kapacitással számoltak. A pályához legközelebb eső székekből nem lehetett rendesen látni a pályát, így oda nem adtak el jegyeket. 1993-ban a Német Labdarúgó-szövetség pályázni kívánt a 2006-os labdarúgó-világbajnokság rendezési jogára, ekkor vetődött fel a stadion modernizációja. A FIFA időközben új követelményeket állított a világbajnoki stadionokkal szemben, amelynek az Olimpiai Stadion már nem felelt meg. A Bayern München javasolta, hogy a stadiont csak labdarúgásra használható fociarénává alakítsák. Az átalakítást azonban megvétózta az egykori építész, így arra nem kerülhetett sor. A Bayern és az 1860 München végül egy új stadiont épített a városon kívül, így 2005-ben mindkét csapat elköltözött az Olimpiai Stadionból. Az utolsó mérkőzésen 2005. április 3-án az 1860 München gól nélküli döntetlent ért el az 1. FC Köln ellen. Azóta nem játszanak labdarúgó mérkőzéseket, helyette a könnyűatlétika a fő műsorszám. A stadionban játszott jelentős labdarúgó mérkőzések Egyéb rendezvények 1973 – Jehova tanúinak németországi találkozója 1978 – Jehova tanúinak németországi találkozója 1982 – Német könnyűatlétikai bajnokság 1987 – Halláskárosultak Könnyűatlétikai Európa-bajnoksága 1982 – Német könnyűatlétikai bajnokság 1984 – Német katolikusok találkozója 1987 – II. János Pál pápa miséje 1989 – Salakmotor világbajnokság 1999 – IAAF Atlétikai Nagydíj döntő 2002 – Könnyűatlétikai Európa-bajnokság 2006 – Jehova tanúinak világtalálkozója 2007 – Könnyűatlétikai Európa-kupa Michael Jackson koncertje 1988-ban a Bad World Tour keretein belül, 1992-ben itt indította a Dangerous World Tour-t, 1997-ben pedig két telt házas koncertet adott a HIStory World Tour keretein belül a stadionban. További információk Az Olimpiai Park honlapja WorldStadiums.com az Olimpiai Stadionról